cyanic-selkie/wikianc huggingface dataset:
Thailandbukta
Næringsliv, turisme
Thailandbukta har mange korallrev, og med dem følger dykkerturisme. Blant de mest populære turistmålene i eller ved Thailandbukta er Ko Samui i Surat Thani-provinsen, og Ko Tao – begge er øyer i Thailand.
Vera Kvaal
Vera Kvaal (født 1965) er en norsk programleder kjent fra flere musikkprogrammer på NRK.
Kvaal er født i England, men flyttet til Oslo da hun var fem år. Hun har en cand.mag. med sosialantropologi mellomfag, sosiologi mellomfag, kjønn og samfunn grunnfag.
App Store
App Store er en nettbutikk og et program fra Apple, tilgjengelig på iPhone, iPod touch og iPad fra iOS versjon 2.0, som ble utgitt i slutten av juni 2008. Tjenesten er også tilgjengelig gjennom iTunes-programvaren og en egen App Store til Mac OS X kommer med versjon 10.7 («Lion»). I App Store kan utviklere utgi sine programmer til en valgfri pris, hvorav 70 % går til utvikleren og 30 % til Apple. Utviklerne kan også velge å utgi sine programmer gratis, uten å måtte betale noe ekstra til Apple. Utviklerne kan betale en startavgift på 99 amerikanske dollar, slik at de har muligheten til å overføre programmene sine til iPhone, iPod touch eller iPad for testing.
Nedlastinger
Det er over 250 000 applikasjoner som offisielt er tilgjengelig i App Store, og under en iPod-lansering 1. september 2010 fortalte Steve Jobs at det ble lastet ned 200 programmer fra App Store hvert sekund.
Antall apper for iPad
IPad ble lansert i april 2010, med omtrent 3000 apper tilgjengelig for enheten. Juli 2011, 16 måneder etter lanseringen, var det over 100000 tilgjengelige apper designet spesielt for iPad.
Solastranden
Solastranden er en 2300 meter lang sandstrand i Sola kommune Rogaland. Stranden ligger like ved Stavanger lufthavn og Solastranden golfbane. Stranden er et svært populært utfartsområde for befolkningen på Nord-Jæren. Stranden er langgrunn som gir gode forhold for brettseilere. Sunday Times har kåret den til verdens 6. beste.
Sola Brettseilerforening holder til på Solastranden og arrangerer NM hvert år på Solastranden.
Fylkesvei 374 (Rogaland), Norsjøveien leder til stranden og ligger parallelt tett opp til stranden omtrent en tredjedel av strandens lengde.
Progressive Unionist Party
Progressive Unionist Party (PUP) er et nordirsk lojalistisk parti. Det ble dannet i 1979, og hadde sitt utspring i Independent Unionist Group i Shankillområdet i Belfast. Partiet er knyttet til den paramilitære gruppen Ulster Volunteer Force (UVF). I det politiske spekteret befinner det seg på venstresiden, med hovedtyngden av medlemmer og velgere i Belfasts arbeiderklasse.
I 1994 ble PUPs leder Hugh Smyth overborgermester i Belfast. To år senere sikret partiet seg to representanter, Billy Hutchinson og David Ervine, i Nord-Irlands forum, der samtalene som ledet frem til Belfastavtalen i 1998 foregikk. De fikk også to representanter i Den nordirske forsamling, men mistet det ene setet i 2003. I lokalvalget i 2005 fikk partiet dårlig oppslutning, og beholdt bare to plasser i lokalråd.
Under en feide mellom UVF og Loyalist Volunteer Force ble fire personer drept av UVF i Belfast. Dette førte til at den britiske regjeringen ikke lenger anerkjente UVFs våpenhvile, og partiet begynte dermed en diskusjon om hvorvidt man skulle kutte båndet til UVF. Forslaget om å bryte med organisasjonen ble nedstemt på partiets landsmøte i oktober 2005.
I mars 2006 ble partilederen Dawn Purvis, som er forsker ved University of Ulster, utnevnt til uavhengig medlem av Northern Ireland Policing Board.
Callichroma
Callichroma er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Store, slanke og langbeinte, mørke, metallisk fargede trebukker. Antennene er lengre enn kroppen. Beina (særlig lårene) er ofte helt eller delvis røde. Bakbeina er særlig lange.
Utbredelse
Slekten er utbredt i Sør- og Mellom-Amerika.
Fløyelstoner
Fløyelstoner er et musikkalbum med Stein-Erik Olsen og Roar Engelberg, utgitt i 2001.
John Bede Polding
John Bede Polding (født 18. oktober 1794 i Liverpool, død 16. mars 1877 i Sydney) var den første katolske biskopen og erkebiskopen av Sydney i Australia.
Bakgrunn
John Bede Polding ble født av katolske foreldre i Liverpool i England. I familien var også en onkel som var prest og leder for den engelske grenen av benediktinerne.
Prest
Selv ble Polding presteviet av biskop William Poynter den 4. mars 1819 på Old Hall College.
Apostolisk vikar, titulærbiskop
Han ble utnevnt til apostolisk vikar for New Holland i Australia og Van Diemens land på Tasmania 3. juli 1832. Han ble bispeviet først den 29. juni 1834 på Golden Square i London av biskop James Yorke Bramston (apostolisk vikar av London District; medkonsekrerende var biskop Thomas Griffiths (koadjutor for London District) og biskop Jérôme (Étienne) Rouchouze (apostolisk vikar for Østlige Oceania).
Han kom til Australia i 1835, og reiste mye rundt i landet.
Biskop, så erkebiskop, av Sydney
Polding ble utnevnt til den første biskopen av Sydney den 5. april 1842. Han ble like etterpå elevert til erkebiskop av Sydney den 22. april i 1842.
I 1843 etablerte erkebiskop John Bede Polding en misjonsstasjon for aboriginere i Moongalba på Stradbroke Island nær Brisbane, ledet av prester fra pasjonistene. Men forsøket slo feil og pasjonistene forlot øye ikke lenge etter.
Trass i tallrike fremganger støtte Polding som englender på motstand fra sine hovedsakelig irske og irskættede troende. Den britiske antiklerikalisme og Act of Supremacy hadde gitt mange katolske irlendere en dypt rotfestet mistro mot alle englendere.
Episkopalgenealogi
Hans episkopalgenealogi er:
Thorondor
I J.R.R. Tolkiens fiktive verden Midgard var Thorondor den største og mektigste av alle Manwës ørner.
Thorondor (Sindarin) og Sorontar (Quenya) betyr Ørnenes konge. Han var sent av Manwë, Konge av valaene, for å våke over Noldoene etter at de ankom Midgard. Han er av rasen av kjempe ørner, og det sies at han hadde et vingespenn på tretti favner, eller 54.864 meter. Eldaene møtte han først da han hjalp Fingon med å redde Maedhros far fangenskap fra Thangorodrim. Etter det slo Thorondor og resten av ørnene seg ned på Crissaegrim. Da Gondolin ble bygd ble Thorondor den viktigste vakten for denne byen. Han reddet Fingolfins kropp fra å bli skjendet etter at Morgoth drepte han, noe som ga denne mørkets herre et lite slag i ansiktet. Han og to andre ørner reddet Beren og Lúthien da Angband ble bygd. Da Gondolin falt var det Thorondor som reddet de overlevende. Gjennom Vredens krig ledet Thorondor og Eärendil ørnene i slaget mot dragene, og sloss muligens mot Ancalagon den svarte. I Tolkiens skrifter er ikke Thorondor nevnt i det hele tatt etter Vredens krig, men det er mange som tror at han vendte tilbake til Valinor, selv om hans etterfølgere ble igjen. De mest prominente av disse er hans sønn, Gwaihir (Vind-herre), herre over ørnene på den tiden da krigen om ringen ble utkjempet. Thorondor hadde også en annen sønn, Landroval (Vid-vingede).
Harimabukta
Harimabukta, alternativt Harimahavet, er et havbasseng mellom øyene Honshu og Shikoku i Japan. Det er en del av Innlandshavet. Øya Awaji ligger i øst, øya Shodo i vest. Byen Harima ligger ut mot Harimabukta.
Nannomesochra arupinensis
Nannomesochra arupinensis er en art av leddete hoppekreps innen en slekt som ble beskrevet første gang av Wilson i 1932 (og som hovedsakelig lever i Atlanterhavsområdet). Den er et dyreplankton som utgjør føde for blant annet fiskeyngel. Arten lever av alger og plankton.
Denne arten ble første gang beskrevet av Alessandro Brian i 1925.
Carl Lewenhaupt
Carl Lewenhaupt (født 19. mars 1835 på Herrevad kloster i Kristianstads län i Skåne, død 10. desember 1906 i Helsingborg) var en svensk greve, diplomat og politiker. Han var Sveriges utenriksminister 1889–1895.
Bakgrunn
Carl Lewenhaupt var sønn av majoren greve Gustaf Adolf Lewenhaupt og hans hustru Maria von Geijer. Han studerte ved Lunds universitet, der han tok juridisk eksamen i 1855. Deretter fikk han jobb ved Civildepartementet og Kommerskollegium.
Diplomatiet
Etter tre år ble han utnevnt til attaché og fikk tjeneste i Paris og året etter London, før han var fire år i St. Petersburg. Deretter ble han i 1866 sjef for Utenriksdepartementets utenrikspolitiske avdeling. Han tjeneste gjorde deretter i London, Washington og Wien, i tillegg til at han ble utnevnt til sjef for utenriksdepartementets handelsavdeling.
Lewenhaupt giftet seg 1874 med den senere överhovmästarinna Augusta af Wirsén.
I sin stilling som sendemann og fungerende generalkonsul i Washington D.C. ble han godtatt av Spania og USA som meglingsmann i disputten som var oppstått mellom landene på grunn av opprøret på Cuba.
Den 12. oktober 1889 ble han utnevnt til utenriksminister. Dette skjedde i en kritisk periode, for det var oppstått nye spenninger innen unionen mellom Sverige og Norge. Lewenhaupt var oppriktig opptatt av å komme frem til løsninger som var best mulige for begge unionslandene. Det var på hans initiativ at den svenske regjering den 14. januar 1893 kommenterte at det vel kunne skje at unionens utenriksminister også en gang kunne bli en nordmann.
Det ble Lewenhaupts oppgave å forhandle med Norge om kravet om konsulatvesen. Dette innebar begynnelsen til et eget norsk diplomatkorps. Han kom i en vanskelig situasjon, der han på den ene siden ikke støttet det norske kravet fullt ut, men på den andre siden ble ansett som vag og for kompromissvillig av utenriksdepartementet og av mange svensker. Da regjeringen truet med represalier etter at Norge hadde planer om å innføre eget konsulatvesen, gikk han 1. juni 1895 av i protest. Avgangen og at han var blitt etterfulgt av grev Ludvig Douglas som utenriksminister ble mottatt i mange kretser med stor tilfredshet.
Han ble deretter sendebud i London før han gikk av med pensjon.
George Wells Beadle
George Wells Beadle (født 22. oktober 1903 i Wahoo, Nebraska, død 9. juni 1989 i Chicago, Illinois) var en amerikansk genetiker og nobelprisvinner. Han ble tildelt nobelprisen i fysiologi eller medisin i 1958 sammen med landsmannen Edward Lawrie Tatum for oppdagelsen av at gener kontrollere reguleringen av biokjemiske reaksjoner i cellen. Den andre halvdelen av prispengene ble tildelt landsmannen Joshua Lederberg.
Spit It Out
Spit it Out er den første singlen til Slipknot fra deres offisielle debutalbum Slipknot.
Shankill Road
Shankill Road er en av Belfasts hovedgater, som strekker seg omkring halvannen kilometer utover fra sentrum. Den går gjennom et område som er nesten utelukkende protestantisk, og gaten har blitt et symbol på det protestantiske Belfast på samme måte som Falls Road er et symbol på den katolske delen av byen. Det ligger mest butikker og næringseiendommer langs selve Shankill Road, mens boliger ligger i de mange sidegatene.
Historie
Shankill var opprinnelig et skogområde, hvor det levde ulv og villsvin. De første som bosatte seg der slo seg ned i området som nå kalles Glencairn, hvor det ble reist et ringfort på stedet hvor elvene Ballygomartin og Forth møtes.
Spit It Out
Sangen dukket første gang opp på deres Roadrunner Records Demo fra 1998.
Musikkvideoen
Musikkvideoen er delt opp i to opptak: Den ene hvor man ser bandet opptrer live og den andre hvor de spiller rollene i skrekkfilmen Ondskapens hotell. Opptakene er blandet sammen slik at man ser skiftevis liveopptredenen og filmen.
Shankill Road
Historie
I middelalderen kom det en ny bosetning på stedet hvor Shankill Road går over i Woodvale Road, i krysset med Cambrai Street. Det ble reist en kirke der, som har gitt navn til området; Seán Cill betyr «gammel kirke».
I det 19. århundre begynte stedet å vokse på grunn av ekspansjonen i linindustrien. Mange av sidegatene, som Leopold Street, Cambrai Street og Brussels Street, har navn knyttet til Belgia eller Flandern, hvor linplantene som ble brukt vokste. Industrien møtte nedgangstider på midten av det 20. århundre, noe som førte til vedvarende høy arbeidsløshet.
Da konflikten i Nord-Irland blusset opp i 1960-årene ble Shankillområdet mål for en rekke angrep. Det verste terrorangrepet var den såkalte Shankillbomben den 23. oktober 1993. Bomben gikk av i Frizzells Fish Shop, og drepte ti mennesker inkluderte den ene av bombemennene. Den andre, Sean Kelly overlevde og ble senere dømt for bombingen. Shankillområdet er skilt fra Falls Road-området med en fredslinje.
Tom Eddie Brudvik
Tom Eddie Brudvik (født 26. mai 1960) er en norsk skuespiller. Han har hatt mindre roller i filmen Salige er de som tørster (1997) og TV-seriene Familiesagaen De syv søstre og Venner og fiender. Han er likevel mest kjent for rollen som «Svein Krogstad» i Hotel Cæsar på TV 2. Han har også, under navnet Svein Krogstad, gitt ut singelen «Med på alt» i 2006. Ute av Cæsar fra juni 2010.
Brudvik bor i Maura i Nannestad kommune.
Kristján Örn Sigurðsson
Han er lillebror av den mer kjente Lárus Sigurðsson som har hatt brukbar suksess i de engelske klubbene Stoke og West Bromwich. Nettopp etter brorens anbefaling ble Kristján hentet til Stoke som 17-åring, men han klarte aldri å slå gjennom der og reiste tilbake til Island i 2001 der han spilte for KR Reykjavík.
Han markerte seg bedre i den islandske toppdivisjonen og fikk sin debut på mot  i 2004.
Sigurðsson ble regnet som en svært rask fotballspiller, samtidig som han var taklingssterk og hadde god spenst. Han var også en meget god hodespiller. I 2006-sesongen spilte han godt med sin islandske kollega Ólafur Örn Bjarnason og har fylt skoene til Branns tidligere midtstopperprofiler Ragnvald Soma og Paul Scharner
Sigurðsson tok nye steg i 2007. Han var en sentral brikke i sesongen som endte med Branns første gull i serien på 44 år. Som resten av laget klarte ikke «Ørn2» å følge opp prestasjonene fra 2007 verken i 2008 eller i 2009. Glimtvis viste han prov på gammel storhet, men det var mye varierende prestasjoner.
Polyptychus carteri
Polyptychus carteri er en sommerfugl som tilhører familien svermere (Sphingidae). Den lever i Vest-Afrika.
Utseende
En middelsstor svermer (vingspenn 65 – 80 mm), blekt brun med noen flekker som varierer i farge fra ganske bleke til nesten svarte. Hodet er stort til Smerinthinae å være, bakkroppen påfallende lang og sylindrisk. Brystet har en T-formet, rødbrun tegning. Forvingene er svakt sigdformede, med markerte bakhjørner. De har fire tynne, brune tverrlinjer, en rund, brun flekk ved roten og en like innenfor bakhjørnet. Bakvingen er blekbrun med to små, mørke flekker ved bakhjørnet.
Utbredelse
Denne arten lever i tropisk Vest-Afrika, fra Sierra Leone østover til den Den sentralafrikanske republikk.
Cerro de Guadalupe
Cerro de Guadalupe er et fjell øst i Bogotá. Det har en høyde på 3 317 meter over havet og er en av de mest iøynefallende toppene i Cerros Orientales. På toppen står det en 15 meter høy kristusstatue og et lite kapell, i tillegg til et utsiktspunkt.
Statens plantevern
Statens plantevern (etablert 1891, nedlagt 1995) var en enhet under Landbruksdepartementet som skulle bidra til god planteproduksjon og sikkerhet for videre avlinger. Den samarbeidet nært med statens forskingsstasjoner i landbruket, som det fans 14 av, spredt på ulike klimasoner. De to enhetene ble slått sammen til det nye Planteforsk i 1995, som i 2006 ble en del av Bioforsk.
Den første tilknyttede var leder for zoologisk laboratorium ved Det Kongelige Frederiks Universitet, nemlig Wilhelm Maribo Schøyen som i 1891 ble landbruksentomolog, spesialist på entomologi (skadedyr). Han ble fast statsentomolog i 1894. Fra 1894 overtok han den organiserte innsamling av plantemateriale som Jørgen Brunchorst ved Bergens Museum hadde fått i gang. Schøyen virket fram til 1912 da hans sønn Thor Hiorth Schøyen overtok som statsentomolog. Emil Korsmo ble tilsatt som konsulent i ugras i 1913, og i et nyopprettet professorat i ugrasbiologi ved Norges landbrukshøgskole på Ås i 1920. Han gikk av for aldersgrensa i 1933. Som den første statsmykolog, ekspert på soppsjukdommer, ble Ivar Jørstad tilsatt i 1920 med ansvar for plantesjukdommer.
Øystein Andersen
Øystein Andersen (født 1965) er en norsk musiker, mest kjent som trommeslager i glam-rock gruppa Wig Wam hvor han gikk under artistnavnet «Sporty». Han har også spilt trommer i Sha-Boom og deltatt på et album med Ole I'Dole.
Statens plantevern
Enheten ble organisert som institusjon i 1941, da man opprettet Statens plantepatologiske institutt med statsentomolog Thor Hiorth Schøyen som leder for zoologisk avdeling, og statsmykolog Jørstad som leder for mykologisk avdeling. Etter at Korsmo hadde gått av for aldersgrensa i 1933, ble det av økonomiske årsaker et tomrom fram til 1948. Da ble en ny avdeling innen ugrasbiologi opprettet, og Torstein Vidme tilsatt som leder med tittelen ugrasbiolog. Navnet på enheten ble i 1946 endret til Statens plantevern og Hiorth Schøyen ble forfremmet til leder for alle tre avdelingene. Han sluttet i 1955, og Jac. Fjelddalen overtok. I 1968 ble stilingen omgjort til administrerende direktør, og i 1976 skilt fra avdeling skadedyr. Trygve Rygg ble da tilsatt som leder for denne avdelingen.
Jack. Fjelddalen sin funksjonstid var slutt i 1987. Kåre Årsvoll overtok deretter direktørstillingen. Jørstad sluttet som leder av botanisk avdeling i 1957, og ble etterfulgt av Håkon Røed fra 1963 til 1987, og deretter Leif Sundheim.Torstein Vidme sluttet i stillingen som leder av ugrasavdelingen i 1974, etterfulgt av Arne Bylterud fram til 1988, da Haldor Fykse overtok. Trygve Rygg sin ledertid ved avdeling skadedyr var ute i 1991, og Trond Hofsvang fortsatte.
Da Statens plantevern i 1958 ble flyttet fra Tøyen til det nybygde Fellesbygget ved Norges landbrukshøgskole på Ås, var dette sammen med fem andre statlige institusjoner:
Øystein Andersen
Andersen er utdannet innen økonomi og har arbeidet som seksjonssjef i Ericson Telecom AB, og konserncontroller i Østfold Energi AS. Fra 2012 til 2014 var han ansatt som festningsforvalter i Gamlebyen i Fredrikstad.
Gotōøyene
Gotōøyene (japansk: 五島列島 – Gotō-rettō; oversatt: «fem øyer») er en japansk øygruppe i Øst-Kina-havet, 100 kilometer utenfor vestkysten av øya Kyūshū. Gruppen består 5 større øyer og om lag 140 øyer totalt, og strekker seg 100 kilometer fra nordøst til sørvest. Gotōøyene hører til Nagasaki prefektur. Største bosetning er bykommunen Gotō, hvis areal omfatter flere av øyene i den sørvestlige delen av øygruppen. Alle øyene ligger innenfor grensene til Saikai nasjonalpark.
Gotōøyene har historisk vært et viktig knutepunkt for ferdselen mellom Japan og Kina. I Edoperioden var øyene tilholdssted for flere kristne menigheter. Også i moderne tid setter kristendommen og de mange kirkene sitt preg på øyene.
Øyene
Dette er de fem hovedøyene i arkipelet:
Angola under Sommer-OL 1996
Angola under Sommer-OL 1996. Tjueåtte sportsutøvere, tretten menn og femten kvinner fra Angola deltok i fem sporter under Sommer-OL 1996 i Atlanta. Det var fjerde gangen Angola deltok i et sommer-OL, de vant ingen medaljer. Håndballspilleren Palmira de Almeida var Angolas flaggbærer under åpningsseremonien.
Sum 41
Starten og deres første album
Sum 41 ble dannet 31. juli 1996, 41 dager inne i sommerferien, noe som førte til deres navn Sum 41 (Summer 41 dager). I 1998 laget bandet en kassett (Rock Out With Your Cock Out) med noen sanger de hadde laget, som de sendte til forskjellige plateselskap i håp om å få en kontrakt. Kassettene de sendte inn er i dag verdt svært mye og er de eneste med deres originale bassist Richard ”Twitch” Roy. Sum 41 ga ut sitt første album 27. juni 2000, med navnet Half Hour of Power. Den første singelen som ble gitt ut fra albumet var Makes No Difference, som hadde to forskjellige musikkvideoer.
All Killer No Filler og Does This Look Infected? (2001–2003)
All Killer No Filler er det andre albumet til Sum 41 og det aller mest suksessfulle. Albumet ble gitt ut 8. mai 2001 og hadde singelen Fat Lip, som skulle vise seg å bli den aller mest kjente sangen utgitt av bandet til dags dato. Etter ”Fat Lip” ble to nye singler gitt ut, In Too Deep og Motivation. ”In Too Deep” hadde en humoristisk musikkvideo av bandet som hadde stupekonkurranse mot nordamerikanske sportsutøvere. 26. november 2002 ga Sum 41 ut sitt tredje album, Does This Look Infected?. Kjente sanger fra dette albumet er “Still Waiting”, “The Hell Song”, “Over My Head”.
Nannomesochra zavodniki
Nannomesochra zavodniki er en art av leddete hoppekreps innen en slekt som ble beskrevet første gang av Wilson i 1932 (og som hovedsakelig lever i Atlanterhavsområdet). Den er et dyreplankton som utgjør føde for blant annet fiskeyngel. Arten lever av alger og plankton.
Denne arten ble første gang beskrevet av russiske forskere i 1974. (zavodniki = «fabrikkarbeiderne»)
Spetalen
Spetalen er et tettsted hovedsakelig i Råde og delvis i Fredrikstad kommune i Østfold. Tettstedet har innbyggere per, og består av de tettbebygde områdene av Saltnes som strekker seg mot og inn i nabokommunen. Spetalen ligger 13 kilometer sørvest for Ryggebyen og 16 kilometer nordvest for Fredrikstad sentrum. Karlshus ligger ni kilometer nordøst for Spetalen.
Muskovitt
Muskovitt, KAl2(AlSi3O10)(F,OH)2, kalles også kaliglimmer, og er en lys glimmer i glimmergruppen. Muskovitt kalles også kråkesølv, fordi den er et glinsende, halvveis gjennomskinnelig mineral som danner bladete, tette aggregater. Det er et meget utbredt mineral, og utvinnes fra pegmatittganger, tidligere også i Norge. Det fremstilles også kunstig. Tidligere ble det brukt som vindusglass, blant annet i vedovner siden det tåler mye varme. Nå brukes det i en rekke produkter som elektrisk isolasjonsmateriale, kosmetikk, maling, plast og bygningsplater.
Fall Guys
Fall Guys (tidligere Fall Guys: Ultimate Knockout) er et plattform- og battle royale-spill utviklet av Mediatonic og publisert av Devolver Digital. Det ble utgitt på Microsoft Windows og PlayStation 4 den 4. august 2020. Spillet er planlagt for utgivelse på Nintendo Switch, Xbox One, og Xbox Series X og S i 2021.
Muskovitt
Navnet muskovitt kommer av engelsk og det latinske ordet Muskovia, som er et eldre navn på storfyrstedømmet Moskva, hvor mineralet skal ha blitt brukt som vindusglass.
Fall Guys
Spillet går ut på at opptil 60 spillere kontrollerer jellybean-lignende karakterer som kan bevege seg rundt på et tredimensjonalt spillefelt. De skal konkurrere mot hverandre i en serie med utfordringer, som for eksempel hinderløyper. Det er et x antall spillere som kan kvalifisere til neste runde, og etter hver runde ryker flere og flere ut, og til slutt står man igjen med én vinner. Spilleren kan hoppe, klatre eller dykke for å hjelpe spillet fremover. Hovedmålet er å kvalifisere seg for påfølgende runder ved å gjennomføre hvert av de tilfeldig utvalgte minispillene. På hvert minispill dukker det opp forskjellige hindringer spredt over kartet, for ekstra kompleksitet. Spillere som er for treige, som faller i rosa slim, eller som mislykkes i visse krav under et minispill, blir eliminert.
Ved å bruke en valuta i spillet (kalt «Kudos») kan spillere skaffe forskjellige gjenstander, som karakteren deres kan vise frem i spillet. Spillere kan skaffe Kudos ved å fullføre kamper. Spillet støtter også mikro-transaksjoner, for kjøp av ekstra valuta i løpet av spillet.
Livsløgn
En livsløgn er en illusjon eller et selvbedrag som står sentralt i en persons oppfattelse av seg selv og sitt liv og virke.
Opphav og oversettelser
Begrepet ble popularisert i Ibsens skuespill Vildanden med det kjente sitatet «Tar De livsløgnen fra et gjennomsnittsmenneske, så tar De lykken fra ham med det samme». Ibsen er trolig årsaken til at begrepet livsløgn er i allmenn bruk i de nordiske land, mens den engelske oversettelsen life lie riktignok blir brukt, men i mindre omfang. Uttrykket oversettes til Lebenslüge på tysk, noe vi finner både i tyske oversettelser av Ibsen og i den tyske oversettelsen av skriftet Livsløgn og livssannhed (1896) av den danske forfatteren Johannes Jørgensen.
I boken The Quintessence of Ibsenism (1891) av George Bernard Shaw skriver Shaw at Ibsen gjennom begrepet livsløgn stiller opp realisme og idealisme mot hverandre. Shaw tolker Ibsen til fordel for realismen og mener at mange finner livet så ubehagelig at de maskerer livet med idealisme og skaper et "falskt" liv for seg selv. Shaw fastholder at jo lenger man beveger seg fra virkeligheten, jo mer skade gjør man på seg selv og menneskene rundt en når man prøver å opprettholde fasaden. I skuespillet presenteres også den motsatte oppfatning, personifisert i figuren doktor Relling, som mener at livsløgnen kan være med på å holde oppe et menneske som ellers ville gått til grunne.
Dette støttes av filosofen Jean-Jacques Rousseau. I hans bok Bekjennelser skriver han om hans periode som omstreifer og tjener og at han aldri ville oppnådd å gå fra dette til å bli filosof hvis han ikke hadde hatt evnen til å forestille seg at han var noe mer enn det han faktisk var.
I litteratur
Innenfor det amerikanske drama trekkes Eugene O’Neill og Arthur Miller fram som forfattere som tematiserte den samme livsløgnsproblematikken. Mens Miller i stor grad støtter realismen og kravet om sannhet framstår O'Neill mer tvisynt og lar visse livsløgner være tillatt eller endatil produktive. Temaet livsløgn er en merkelapp som kan settes på mye litteratur uten at det nødvendigvis har en kobling til Ibsen. Don Quijote trekkes fram som den mest kjente livsløgneren i litteraturen. Knut Hamsuns figur August er også en klar livsløgner. Genren desillusjonsroman har også blitt karakterisert som livsløgnsromaner og her trekkes f.eks Madame Bovary og boken Kjærlighet av Hanne Ørstavik fram som eksempler.
Edvinas Dautartas
Edvinas Dautartas (født 28. august 1987) er en litauisk svømmer.
Han representerte Litauen under Sommer-OL 2004 i Athen, der han ble utslått i forsøksheatet på 200 meter bryst.
Norske Trevarer
Norske Trevarer er bransjeforeningen for norske innrednings- og trevareprodusenter. Den representerer pr. 2013 355 bedrifter og nær 5,500 årsverk. Medlemmene produserer blant annet vinduer, dører, trapper, kjøkken og spesialinnredning i tre.
Norsk Trevares formål er å styrke bransjen og fremme medlemmenes felles interesser. Dets arbeidsområder er bl.a. å besvare økonomiske, faglige og juridiske spørsmål, å samarbeide med myndighetene bl.a. om lovgivning som angår medlemmene, HMS og kvalitetsstyring, å fremme næringspolitiske interesser, arbeidsgiver- og tariff, kompetanseutvikling, rekruttering til bransjen og utvikling av utdanning, fag og opplæring samt å fremme samarbeidet i bedriftene og mellom medlemmene.
11 lokaleforeninger utgjør navet i foreningen, og Norsk Trevare er i dag tilsluttet Byggenæringens Landsforening, som forhandler og administrerer tariffavtalen for bransjen. BNL er den nest største landsforeningen i Næringslivets Hovedorganisasjon, NHO. Norsk Trevare holder til i Næringslivets hus i Oslo, sammen med Byggenæringens Landsforening og 13 andre bransjeforeninger under BNL.
Historikk
Grunnlaget for Norsk Trevare ble lagt i 1940. Som bransjeorganisasjon for trevare- og snekkeribedrifter ble Byggsnekkerienes Landsforening stiftet 27. mai 1940 av lokalforeningene i Drammendistriktet, Oslo og Østfold.
Snekkerlaugenes tradisjoner kan med sine privilegier spores tilbake til 1600-tallet. Den norske Håndverks- og Industriforening som ble stiftet i 1871 hadde kun enkeltmedlemmer, men ikke faggrupper. Flere år senere ble det dannet faggrupper, bl a Byggsnekkermestrenes Gruppe i Kristiania i 1898.
Stor overproduksjon i mellomkrigsårene førte til konkurs for en rekke store trevarefabrikker. Dette var blant de forhold man ville motarbeide ved å stifte en landsforening. Etter krigen var etterspørselen meget stor, med mindre svingninger helt frem til 1969 på grunn av gjenreisningen. Allikevel gikk entreprenører konkurs på grunn av hard konkurranse og manglende kapital, og det oppsto ofte tvister i leveringsforhold. I 1953 vedtok derfor årsmøtet at i saker som antas å ha betydning for faget kan arbeidsutvalget beslutte at NTL bærer inntil 50% av utgiftene til juridisk bistand.
I perioden fra 1969 økte konsentrasjonen i byggevirksomheten ved at ferdighusfabrikker og større entreprenører ledet i utbyggingen i større områder med mange boliger. For spesialfabrikkene med stor kapasitet og standardproduksjon var dette en fordel, mens bedrifter med blandet produksjon i større grad måtte rette seg mot bestillingsmarkedet og servicearbeider. I 1970 økte boligbyggingen til over 40,000 boliger og de neste fem årene mellom 43,000 til 44,700. Så falt igangsettingen av nye boliger til 21,000 i 1990, og varierte fra 15,600 til underkant av 20,000 fra 1990-2000.
Har en drøm
Har en drøm er et instrumental-musikkalbum med panfløytespilleren Roar Engelberg, utgitt i 1998.
Bøkeskogen
Bøkeskogen i Larvik er landets første offentlige friområde, skjenket i 1884 av godseier Treschow til Larvik bys befolkning. Området ble i 1980 vernet etter den daværende Naturvernloven som landskapsvernområde. Biologisk klassifiseres skogen som smylebøkeskog.
Området ligger sentralt i Larvik kommune, mellom bysentrum og E18, oppe på Raet. Det finnes to felt med mindre gravhauger fra jernalderen i området. Disse er ikke arkeologisk utgravd.
Geologi
Bøkeskogen ligger på Vestfoldraet, en del av den største endemorenen fra siste istid i Skandinavia.
Skjøtsel og bruk
Skogen eies og drives av Statskog, som skjøtter skogen som parkskog, dvs at en søker å beholde en forholdsvis åpen skog med muligheter for ferdsel. Det er fastsatt en forvaltningsplan med hjemmel i verneforskriften. Planen innebærer tynning til fordel for fremtidstrær og gruppevis plukkhogst med naturlig foryngelse og mange tynninger over et langt tidsrom. I de senere år har det vært angrep av bøkeullus som har medført at en del angrepne trær har blitt fjernet for å forhindre videre spredning. Årlig avvirkes ca. 100m³, som for det meste går til ved.
Bøkeskogen har helt siden 1800-tallet fungert som utfluktssted for byens befolkning, og har blitt mye brukt til byfester og markeringer. Det har gjennom årene eksistert en rekke serveringssteder i Bøkeskogen. I dag finnes det en restaurant (Bøkekroa) og en friluftsscene her. Larvik kommune har opparbeidet gangstier i området.
Bøkeskogen er et samlingssted for Larviks befolkning på 17. mai.
Biografen
I noen år før og under den første verdenskrig ble det holdt filmfremvisninger i en brakkeliknende sommerkino rett sør for den store gravhaugen ved Flaggstengene. Den ble drevet av Chr. Haagaas. Bygningen var en smalt trehus på steinpilarer med inngang på den nordre kortsiden og utgang på begge langsidene. I samme periode hadde også Haagaas en skytebane her.
Steintrappa
På steintrappas topp var det før i tiden en utsiktspaviljong der det var servering av forfriskninger da Larvik Bads (fra 1930 Farris Bads) besøkende foretok sine promenader i Bøkeskogen.
Gravfelt
|undefined
Hoppbakker
Omkring 1950 ble det slutt på skihoppingen i Bøkeskogen.
Utflytterdagen
Utflytterdagen er et tradisjonsrikt arrangement i Bøkeskogen hver pinsemorgen, hvor utflyttede larvikinger møtes til nostalgisk fellesskap omkring gamle larviksminner. Den ble første gang avholdt i 1953. Et fast innslag er tale for dagen av en kjent utflytter. Første utflyttertaler var Chr. Bonnevie, prestesønnen som var blitt skipsreder. Blant talerne kan Kirsten Schøyen, Arne Nordheim, Anette Bøe og Richard Herrmann nevnes.
Paviljongen i Bøkeskogen
En paviljong i sveitserstil ble oppført i 1870. Den nåværende paviljongen i Bøkeskogen ble anlagt i 1938. Den ble tegnet av larvik-arkitekten Sverre Narve Ludviksen i 1936. Paviljongen hadde amerikansk betongarkitektur fra Hollywood (Hollywood Bowl) som forbilde. Den spesielle utformingen med det skjellformede taket har en viktig, akustisk funksjon. I 1970-årene ble scenen forlenget.
Edward Lawrie Tatum
Edward Lawrie Tatum (født 14. desember 1909 i Boulder, Boulder County, Colorado, død 5. november 1975 i New York City, New York) var en amerikansk genetiker og nobelprisvinner. Han ble tildelt Nobelprisen i fysiologi eller medisin i 1958 sammen med landsmannen George Wells Beadle for oppdagelsen av at gener kontrollere reguleringen av biokjemiske reaksjoner i cellen. Den andre halvdelen av prispengene ble tildelt landsmannen Joshua Lederberg.
Antigua og Barbuda under Sommer-OL 1996
Antigua og Barbuda under Sommer-OL 1996. Tretten sportsutøvere, åtte menn og fem kvinner fra Antigua og Barbuda deltok i fire sporter under Sommer-OL 1996 i Atlanta. Det var femte gangen Antigua og Barbuda deltok i et sommer-OL, de vant ingen medaljer.
Parepactophanes dubia
Parepactophanes dubia er en art av leddete hoppekreps innen en slekt som ble beskrevet første gang av Kunz i 1935 (og som hovedsakelig lever i Atlanterhavsområdet). Den er et dyreplankton som utgjør føde for blant annet fiskeyngel. Arten lever av alger og plankton.
Denne arten ble første gang beskrevet av Noodt i 1958.
Siri Kvitvik
Siri Kvitvik (født 2. juli 1952 i Kjøpsvik i Tysfjord kommune i Nordland) er en norsk billedkunstner. Hun er utdannet ved Århus Kunstakademi i Danmark, og var elev hos professor Per Palle Storm ved Statens Kunstakademi i Oslo.
Kvitvik er innkjøpt av Nasjonalmuseet og Nordnorsk Kunstmuseum, og hun har hatt flere separatutstillinger og offentlige utsmykninger.
Kvitvik har hatt en rekke styreverv og har vært leder av Norske Billedkunstnere. Hun har sittet i utvalg i Norsk Kulturråd, Ungdommens Kulturmønstring og i kunstbiennalen Momentum som hun var med å bygge opp. Hun har jobbet som formidlingsleder ved Pilotgalleriet/Trondheim kunstmuseum og fra 1998-2002 var hun seksjonsleder for design i NRK. I 2006 overtok Kvitvik som leder for prosjektet «Kunst i Nordland».
Kvitvik har vært rektor ved Mølla Kunstskole i Moss og ved Nordland kunst- og filmfagskole i Kabelvåg i Lofoten.
Verdenscupen i landeveissykling for menn
UCI Verdenscupen i landeveissykling var en sesonglang, årlig konkurranse som bestod av 10 endags-ritt, og som ble arrangert fra 1989 til 2004. Det ble kåret en individuell vinner og en lag-vinner. Paolo Bettini er den mestvinnende i verdenscupen med sine tre seiere på rad i 2002, 2003 og i 2004. Konkurransen ble avviklet etter 2004-sesongen etter 16 sesonger og erstattet av UCI ProTour.
Hyperseksualitet
Hyperseksualitet er en psykisk lidelse hvor en kvinne (nymfoman) eller mann (satyroman) plutselig føler seg tvunget til å ha seksuelt samkvem, uansett hvor de befinner seg.
Trond Holter
Trond Holter (født 1965) er en norsk musiker, mest kjent som gitaristen i glam metal-bandet Wig Wam hvor han gikk under artistnavnet «Teeny». Han skrev de fleste av bandets sanger og ble regnet av mange som bandets kreative hjerne. Holter er også mannen bak og gitarist i det fredrikstadbaserte tungrockbandet Dream Police.
Holter startet Dream Police i 1989 sammen med Odd René Andersen (vokal), Ole Petter Hansen Chylie (trommer) og Rino Johannessen (bass). Sjangeren var bluesbasert hard rock. I 2007 dannet han Trond Holter Band, sammen med blant andre Eirikur Hauksson. I 2009 startet han et musikkprosjekt ved navn Swing of Death, der hans kollega fra Wig Wam Bernt «Flash» Jansen var med som bassist. De andre medlemmene var Jeanette Heidenstrøm fra The Tuesday Girls, Lasse Finbråten fra Circus Maximus og Stig Buckholm fra Crash!. Dette var et teatralsk musikk-prosjekt som fortalte en historie om vampyrer, og hadde undertittelen "A Taste of Transilvania". Sommeren 2011 ble han med som gitarist i Jorn, bandet med Jørn Lande som vokalist.
Vestfold Venstre
Vestfold Venstre er partiet Venstres fylkesorganisasjon i Vestfold. Vestfold Venstre ledes av Karin Synnøve Frøyd og Kåre Pettersen er gruppeleder i fylkestinget og varaordfører for Vestfold fylkeskommune. Carl-Erik Grimstad representerer Venstre på Stortinget.
Historikk
Vestfold Venstre ble stiftet 21. juni 1883 under navnet "Jarlsberg og Laurvigs Amts Venstreforening". 40 utsendte fra fylkets landdistrikter møtte frem etter invitasjon fra Hof og Botne Samtaleforeninger, i den hensikt "at oprette en Venstreforening for Jarlsberg og Laurvigs Amt samt av vedtage Love for denne". Foreningens formål var å verne den lovbestemte borgelige frihet samt støtte den "frisindede Politik og at fremme politisk og anden Oplysning". Tillitsmenn (én for hver 25 medlemmer) fra samtalelagene innen fylket utgjorde foreningens representantskap. Tillitsmennene skulle velge foreningens styre som bestod av 5 medlemmer. Styret skulle selv konstituere seg. Hvert medlem som sluttet seg til foreningen måtte betale en kontingent på 50 øre. Det var også mulig å bli medlem uten å være tilsluttet et samtalelag. Det første "foreløpige" styret bestod av O. Storm fra Horten (formann), S. Aarrestad fra Sande, M. Odberg fra Brunlanes og L. Hystad fra Botne. I januar 1884 bestod Jarlsberg og Laurvigs Amts Venstreforening av 12 samtalelag med tilsammen 974 medlemmer. Fra starten av var foreningen tilsluttet Norges Venstreforening, og hadde følgelig styremedlemmer representert der.
Erdmann Neumeister
Erdmann Neumeister (1671–1756) var en tysk salmedikter, poet og teolog fra barokken.
Balletto
Balletto er et musikkalbum med Roar Engelberg og Stein-Erik Olsen, utgitt i 1994.
Beck – Pensjonat Perlen
Handling
En liten jente løper rett ut i gaten og blir truffet av en bil. Bak rattet sitter Gunvald Larsson, som har kjørt altfor fort. Jenta dør senere av skadene, og Gunvald er knust. Samtidig er eksploderer en taxi på Silja Lines terminal i Värtahamnen. Etterforskningen etter denne eksplosjonen avdekker at flyktninger som ankommer Sverige med fergen får turen betalt hvis de smugler inn det høyeksplosive stoffet cesium.
Mordheim (spill)
Mordheim er et miniatyrspill produsert av Games Workshop (GW). Det er et såkalt skirmish-spill plassert i Warhammeruniverset. Det spilles med warbands på 15-20 modeller på hver side i et ødelagt urbant landskap – byen Mordheim. Spillet ble hovedsakelig skrevet og utviklet av den tidligere GW-ansatte Tuomas Pirinen. Spillet utspiller seg i imperiebyen Mordheim i provinsen Ostermark. I året 1999, 500 år før "samtiden" i Warhammeruniverset, ble byen rammet av en komet som brakte med seg såkalt Wyrd-stein. Imperiet var i borgerkrig, og Wyrd-steinen ble med sine magiske egenskaper ettersøkt både av de tre framste pretenderne til keisertronen, og av andre aktører som enten ville nyttiggøre seg dens egenskaper eller hindre andre i å gjøre det.
I tillegg til å være et typisk skirmish-spill, har Mordheim også sitt eget kampanjesystem. Det innkorporerer rollespillelementer, hvor deltakerne i et warband får erfaring og kan kjøpe utstyr etterhvert som kampanjen skrider fram. Spillet ble oppdatert med flere mulige warbands og alternative settinger publisert i tidsskriftet Town Cryer, publisert samlet som Mordheim Annual: 2002. Etter at GW sluttet å støtte spillet, har spillfans fortsatt å publisere alternative settinger, kampanjesystemer og warbands. Best kjent blant disse er Border Town Burning.
Sergiu Postică
Sergiu Postică (født 17. mai 1985) er en moldovsk svømmer.
Han representerte Moldova under Sommer-OL 2004 i Athen, der han ble utslått i forsøksheatet på 200 meter bryst.
Mikawabukta
Mikawabukta er ei havbukt på østkysten av øya Honshu i Japan. Den ligger nord for Atsumihalvøya. På japansk heter den 三河湾 (Mikawa-wan).
Pachysphinx
Pachysphinx er en slekt av sommerfugler som tilhører familien svermere (Sphingidae). Disse meget store svermerne lever i Nord-Amerika, Pachysphinx modesta hovedsakelig i den østlige delen og Pachysphinx occidentalis i den vestlige. Arten Pachysphinx imperator blir i dag gjerne regnet for å være den samme som P. occidentalis.
Utseende
Store (vingespenn 90–150 mm) og kraftige, vanligvis lysbrune svermere. Hodet er ganske lite med reduserte munndeler, antennene lange og fjærformede. Vingenes ytterkant er bølgete. Forvingene har et bredt, mørkere tverrbånd, bakvingene er hovedsakelig rosa. Larven er grønn med lyse skråstriper på sidene.
Levevis
Larvene lever på osp og poppel (Populus spp.) og på vier (Salix spp.). Som vanlig hos Smerinthinae tar ikke de voksne svermerne til seg næring.
Høydedrag
Høydedrag er en langstrakt rekke med åser, berg eller lave fjell. Sammen med utløpere og forgreininger kan de oppnå en kompleks geografisk struktur. Et høydedrag kan ligge innenfor et større høylandsområde, i et åslandskap eller på lavlandsområder. De kan også ligge mellom og knytte sammen to eller flere høylandsområder, og kalles da ofte en landrygg.
Den kjedeformede formen på et høydedrag er en følge av landskapets felles opphav gjennom fjellbyggende krefter, eller som følge av jordbevegelser i istiden. Høydedrag har i det vesentlige en enhetlig geologisk alder, men kan bestå av flere typer bergarter og sedimenter.
Les Claypool
Leslie Edward «Les» Claypool (født 29. september 1963 i Richmond, California, USA) bassist og sanger. Hovedsakelig kjent for sin eklektiske og funky spillestil gjennom arbeidet med det alternative rockebandet Primus. Han prøvde seg på audition som bassist for bandet Metallica. Leslie er barndomsvenn med gitaristen Kirk Hammett, men bandet synest han var litt for «funky».
Les Claypool er også kjent for alle hans bandproskjekter som: Oysterhead, Sausage, Les Claypool’s Duo De Twang og Claypool Lennon Delirium for å nevne noen
Liste over ordførere i Haugesund
Liste over ordførere i Haugesund kommune er en liste over ordførere i Haugesund kommune i Rogaland fylke. Haugesund fikk status som ladested og ble skilt ut fra Torvastad som egen kommune i 1854 og fikk sin første ordfører, Tønnes Eide, året etter. Kommunen fikk kjøpstadsrettigheter i 1866. Siden er kommunen blitt utvidet i to omganger: Fra 1911 ble deler av Skåre kommune innlemmet i Haugesund, og resten av Skåre ble en del av Haugesund i 1958.
Parepactophanes minuta
Parepactophanes minuta er en art av leddete hoppekreps innen en slekt som ble beskrevet første gang av Kunz i 1935 (og som hovedsakelig lever i Atlanterhavsområdet) - gjennom oppdagelsen av nettopp denne arten. Den er et dyreplankton som utgjør føde for blant annet fiskeyngel. Arten lever av alger og plankton.
John Myung
John Ro Myung (uttales IPA: /ˈmaɪ.əŋ/, født 24. januar 1967 i Chicago, USA) er bassist i progressiv metal bandet Dream Theater.
Myung er også bassist i gruppa The Jelly Jam.
Bakgrunn
Myung ble født i Chicago av koreanske foreldre. Han vokste opp i Kings Park på Long Island i New York. Myung ble spurt om å spille bassgitar i et lokalt band da han var 15. Etter high school begynte han og kameraten John Petrucci på Berklee College of Music, hvor de møtte Mike Portnoy. De dannet bandet «Majesty», sammen med kameratene Kevin Moore (keyboard) og Chris Collins (vokal). Bandet byttet senere navn til Dream Theater.
Nottingham
I 2013 hadde Nottingham et beregnet folketall på 310 837 innbyggere,   mens det større urbane område, som omfatter mange av byens forsteder, har en befolkning på 729 977 innbyggere. Det urbane området er det største i Øst-Midlands og det nest største i Midlands. Befolkningen i storbyområdet Nottingham/Derby er beregnet til å utgjøre 1 543 000 innbyggere. Byens storbyøkonomi er den sjuende største i Storbritannia med et innenlands bruttonasjonalprodukt (GDP) på $50,9 milliarder (2014). Byen er også rangert som en verdensby av tilstrekkelig nivå av Globalization and World Cities Research Network.
Den 11. desember 2015 ble Nottingham navngitt av UNESCO som en litteraturby, og havnet i den eksklusive klassen av Melbourne, Praha og Barcelona som en av en håndfull byer. Tittelen reflekterer Nottinghams litterære kulturarv med forfattere som Lord Byron, D.H. Lawrence og Alan Sillitoe som har tilknytning til byen. Byen har to universiteter: Universitetet i Nottingham og Nottingham Trent University som til sammen betjener rundt 60 000 studenter.
Vennskapsbyer
Nottingham har følgende vennskapsbyer:
Monserrate
Monserrate er et fjell øst i Bogotá, og er den mest kjente av toppene i Cerros Orientales. Det har en høyde på 3 152 meter over havet. Fjellet er et viktig pilegrimsmål, og på toppen er det en kirke fra 1600-tallet. Det er også en av Bogotás mest populære turistattraksjoner, mest på grunn av den flotte utsikten over byen, og har en rekke restauranter og suvenirbutikker. Toppen kan nås både til fots, med taubanen Teleférico a Monserrate og med kabelbane.
Bård Steine
Bård Kjetil Steine (født 26. juni 1976 i Drøbak) er en norsk skuespiller og musikalartist. Han er mest kjent som kvinnemishanderen «Julian» i TV 2-serien Hotel Cæsar. Karakteren hans blir avsluttet med at han blir skutt og drept i serien.
Haserot
Haserot (hebraisk:, «inngjerdninger») var ifølge Bibelen et av stedene som israelittene stoppet i løpet av sine førti års vandring i ørkenen. Det lå rundt fem dagers reise nord fra Sinaifjellet. Her ble de værende en tid og deres neste stopp var Paran-ørkenen ved grensen av Kanaan. Stedet synes å bestå av en inngjerding av steiner og tornebusker. Stedet har blitt forsøkt identifisert med Ain el-Hudhera («Kilden ved inngjerdningen»), rundt 48 km nordøst for Jebel Musa i retning Arabah.
Bård Steine
Han har også gitt stemme til flere Disney-produksjoner. Blant annet Lady og Landstrykeren II – Fant på eventyr (2001), hvor han er stemmen til Fant, samt Skjønnheten og udyret (1991), hvor han spilte diverse stemmer. Han spilte Stingy i LazyTown.
IAAF World Indoor Tour
World Athletics Indoor Tour er en serie med innendørsstevner i friidrett, som første gang ble arrangert i 2016. Touren er etablert etter modell av Diamond League, for å promotere innendørs friidrett.
Protambulyx carteri
Protambulyx carteri er en sommerfugl som tilhører familien svermere (Sphingidae). Den lever i varme områder i Amerika.
The Man Who Mistook His Wife for a Hat
The Man Who Mistook His Wife for a Hat and Other Clinical Tales er en bok utgitt i 1985, skrevet av nevrologen Oliver Sacks, som beskriver sykehistorien til noen av sine pasienter. Tittelen henspiller til en pasient med visuell agnosi. The Man Who Mistook His Wife for a Hat er grunnlaget for en opera med samme navn av Michael Nyman, urframført i 1986.
Annette Sikveland
Annette Sikveland (født 25. april 1972 i Stavanger) er en norsk tidligere skiskytter. Hun var med på Norges lag som ble verdensmester på lagkonkurransen under VM i skiskyting 1995 og 1997.
Utricularia graminifolia
Utricularia graminifolia er en liten kjøttetende staude som finnes i Burma, Kina, India, Sri Lanka og Thailand Den vokser som en terrestrisk eller akvatisk plante i våt jord eller i marsk, vanligvis i lavland, men opptil 1500 moh i Burma.
Protambulyx carteri
Levevis
I motsetning til de fleste andre Smerinthinae har denne arten funksjonelle munndeler som voksen. Den besøker blomster og drikker nektar. Larvene lever på plantefamilien Anacardiaceae.
The Man Who Mistook His Wife for a Hat
Boken inneholder 24 essays inndelt i fire seksjoner, som hver omhandler spesielle aspekter av hjernens funksjoner. De to første delene omhandler nevrologiske defekter og eksesser, med vekt på funksjoner knyttet til hjernens høyre hjernehalvdel. Tredje og fjerde del beskriver fenomenologiske manifestasjoner med referanser til hukommelsesforstyrrelser, endret persepsjon og ekstraordinære kognitive kvaliteter hos «tilbakestående».
Innhold
Følgende er sammendrag av noen av bokens essays:
Protambulyx carteri
Utbredelse
Den finnes i tropisk Amerika nordover til Florida.